Dieprivier (Wes-Kaap, lat -33,73, long 22,70)

Vir ander riviere genaamd "Dieprivier", sien gerus Dieprivier (dubbelsinnig).

Die Dieprivier is 'n rivier wat in die Bo-Langkloof ontspring op die noordelike hellings van die Outeniekwaberge en is 'n sytak van die Kammanassierivier.

Die rivier begin net wes van die Keurboomsrivier en vloei daarna weswaarts. Dit loop deur die nedersetting Noll (ook bekend as Nolls Halte en Vanrooyensrus), kruis die N9/R62-roete (wat George en Oudtshoorn met Uniondale en Joubertina verbind) en net noord hiervan sluit die Molenrivier (Meulrivier) aan. Die versterkte Dieprivier sluit hierna op sy beurt weer by die Kammanassierivier aan.

In die pioniersjare is hierdie plek onder andere besoek deur vaandrig August Beutler, Hendrik Swellengrebel en Joachim van Plettenberg.

Bibliografie
van Huyssteen, Anista: Van Ghoenas en Karrie tot die Storie van Langkloof. Melkbosstrand: Danista, 2008. 

Kategorie:Riviere in Wes-Kaap